CELEX: 32021D0215(01)
Language: da
Date: 2015-11-27 00:00:00
Title: Kommissionens afgørelse af 27. november 2015 om ændring af afgørelse 2011/C 253/04 om nedsættelse af en ekspertgruppe vedrørende markedet for betalingssystemer for så vidt angår dens gyldighedsperiode 2021/C 52 I/01

15.2.2021   
               
               
                  DA
               
               
                  Den Europæiske Unions Tidende
               
               
                  CI 52/1
               
            
         KOMMISSIONENS AFGØRELSE
         af 27. november 2015
         om ændring af afgørelse 2011/C 253/04 om nedsættelse af en ekspertgruppe vedrørende markedet for betalingssystemer for så vidt angår dens gyldighedsperiode
         (2021/C 52 I/01)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, og
         ud fra følgende betragtninger:
         
                     (1)
                  
                  
                     Ved afgørelse af 29. august 2011 (1) nedsatte Kommissionen Ekspertgruppen vedrørende Markedet for Betalingssystemer. Nævnte afgørelse skal anvendes indtil den 31. december 2015. Ekspertgruppen har til formål at udgøre en formel platform, der giver mulighed for en strukturel udveksling af synspunkter med markedsaktørerne om spørgsmål vedrørende gennemførelsen og fortolkningen af betalingstjenestedirektivet (2007/64/EF) (2). Betalingstjenestedirektivet er for nylig blevet revideret (3). I tæt tilknytning til revisionen af betalingstjenestedirektivet vedtog Parlamentet og Rådet den 29. april 2015 Europa-Parlamentets og Rådets forordning (EU) 2015/751 om interbankgebyrer for kortbaserede betalingstransaktioner (4). Endvidere er der et kraftigt innovationstempo på betalingsmarkedet. Der tages forskellige initiativer i hele Europa for at fremme og drive markedet i retning af mere standardisering og innovation inden for rammerne af bl.a. kortinteressentgruppen eller Euro Retail Payments Board. Udfordringerne som følge af denne udvikling gør, at der stadig er behov for et formelt forum for interessenter, som giver mulighed for en strukturel udveksling af synspunkter om spørgsmål vedrørende denne udvikling. Ekspertgruppen »Ekspertgruppen vedrørende Markedet for Betalingssystemer« bør derfor fortsætte sit arbejde i yderligere fem år.
                  
               
                     (2)
                  
                  
                     Afgørelse af 29. august 2011 bør derfor ændres —
                  
               BESTEMT FØLGENDE:
         
            Eneste artikel
            
               1.   I artikel 4, stk. 5, i afgørelse af 29. august 2011 ændres »fire år« til »fem år«.
            
            
               2.   Artikel 5, stk. 7, affattes således:
               
                  »Kommissionen offentliggør alle relevante dokumenter om gruppens aktiviteter, herunder dagsordener, referater og medlemsindlæg, enten i registret over Kommissionens ekspertgrupper og lignende enheder eller via et link fra dette register til et særligt websted, hvor disse oplysningerne kan findes. Der skal være mulighed for at undlade offentliggørelse i tilfælde, hvor et dokuments udbredelse vil være til skade for beskyttelsen af en offentlig eller privat interesse, jf. artikel 4 i forordning (EF) nr. 1049/2001.«
               
            
            
               3.   I artikel 8 i afgørelse af 29. august 2011 ændres datoen »31. december 2015« til »31. december 2020«.
            
         
         
            Udfærdiget i Bruxelles, den 27. november 2015.
            
               
                  På Kommissionens vegne
               
               Jonathan HILL
               
                  Medlem af Kommissionen
               
            
         
         
            (1)  Kommissionens afgørelse af 29. august 2011 om nedsættelse af en ekspertgruppe vedrørende markedet for betalingssystemer (EUT C 253 af 30.8.2011, s. 3).
         
            (2)  Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5/EF (EUT L 319 af 5.12.2007, s. 1).
         
            (3)  Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35).
         
            (4)  EUT L 123 af 19.5.2015, s. 1.